Rusie lei tot jong man se dood | Maroela Media
'n Jong man van die Vrystaat wat vroeër vanjaar tydens 'n rusie vermoor is, se moordenaar is skuldig bevind en gevonnis.
Sers. Mamello Mokhuoane, polisiewoordvoerder, het gesê die familie van die slagoffer, Luthando Ndile (25), kan nou berusting vind in die wete dat sy moordenaar, Madiehe Patrick Pule (25), vir die volgende 15 jaar agter tralies gaan wees.
"Pule is op 22 Augustus in die Virginia-streekshof gevonnis nadat hy in 'n stryery met die oorledene betrokke geraak het oor die belangrikheid van inisiëring [besnydenis]. Die rusie het begin toe die twee op 2 April van 'n kuierplek af gekom het. Die stryery het erger geraak en in 'n geveg ontaard, waartydens Pule vir Ndile met 'n gebreekte bierbottel in die nek gesteek het," het Mokhuoane gesê.
Mokhuoane het gesê Ndile was sy familie se enigste hoop vir 'n beter toekoms aangesien hy 'n diploma in inligtingstegnologie het en vanjaar sou begin werk.
Genl.maj. Apaphia Modise, bevelvoerder van die Thabong-polisiëringsgebied, het die polisiebeamptes van Virginia geloof vir hul harde werk wat tot die suksesvolle inhegtenisneming en vonnis van Pule gelei het.
Doodskis-saak: Uitspraak verwag
Soms maak dinge nie vir my sin nie. Moordenaar kry 15 jaar en die ouens in die doodskissaak kry 25 jaar. Hoe werk dit